CELEX: 32018R1645
Language: fi
Date: 2018-07-13 00:00:00
Title: Komission delegoitu asetus (EU) 2018/1645, annettu 13 päivänä heinäkuuta 2018, Euroopan parlamentin ja neuvoston asetuksen (EU) 2016/1011 täydentämisestä viitejäsenvaltion toimivaltaisen viranomaisen tunnustusta koskevan hakemuksen muotoa ja sisältöä sekä tietojen esittämistapaa Euroopan arvopaperimarkkinaviranomaiselle (EAMV) tehtävässä ilmoituksessa koskevilla teknisillä sääntelystandardeilla (ETA:n kannalta merkityksellinen teksti.)

5.11.2018   
               
               
                  FI
               
               
                  Euroopan unionin virallinen lehti
               
               
                  L 274/36
               
            
         KOMISSION DELEGOITU ASETUS (EU) 2018/1645,
         annettu 13 päivänä heinäkuuta 2018,
         Euroopan parlamentin ja neuvoston asetuksen (EU) 2016/1011 täydentämisestä viitejäsenvaltion toimivaltaisen viranomaisen tunnustusta koskevan hakemuksen muotoa ja sisältöä sekä tietojen esittämistapaa Euroopan arvopaperimarkkinaviranomaiselle (EAMV) tehtävässä ilmoituksessa koskevilla teknisillä sääntelystandardeilla
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen mittaamisessa käytettävistä indekseistä ja direktiivien 2008/48/EY ja 2014/17/EU sekä asetuksen (EU) N:o 596/2014 muuttamisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1011 (1) ja erityisesti sen 32 artiklan 9 kohdan,
         sekä katsoo seuraavaa:
         
                     (1)
                  
                  
                     Kolmannessa maassa sijaitseva vertailuarvon hallinnoija voi hakea tunnustusta unionissa. Kyseisen hallinnoijan on tunnustusta koskevassa hakemuksessa esitettävä kattava kuvaus järjestelyistä, toimintatavoista ja menettelyistä, jotka se on ottanut käyttöön täyttääkseen asetuksessa (EU) 2016/1011 asetetut sovellettavat vaatimukset. Tällä asetuksella pyritään varmistamaan, että toimivaltaiset viranomaiset kaikkialla unionissa saavat yhdenmukaista ja johdonmukaista tietoa EU:n ulkopuolisissa maissa olevista vertailuarvon hallinnoijilta, jotka hakevat tunnustusta.
                  
               
                     (2)
                  
                  
                     Tunnustusta koskevaan hakemukseen olisi sisällyttävä tiedot, jotka liittyvät asetuksen (EU) 2016/1011 32 artiklan 4 kohdan mukaiseen viitejäsenvaltion valintaan ja viitejäsenvaltiossa olevaan lailliseen edustajaan. Näiden tietojen avulla viitejäsenvaltion toimivaltainen viranomainen voi varmistaa, että viitejäsenvaltio on yksilöity asianmukaisesti, että EU:n ulkopuolisessa maassa sijaitsevan hallinnoijan laillinen edustaja on sijoittautunut kyseiseen jäsenvaltioon ja että sillä on toimivalta toimia asetuksen (EU) 2016/1011 mukaisesti.
                  
               
                     (3)
                  
                  
                     Jotta toimivaltainen viranomainen voi arvioida, aiheutuuko hakijan omistajien liiketoiminnallisista intresseistä eturistiriitoja, jotka voivat vaikuttaa hakijan riippumattomuuteen ja siten heikentää sen vertailuarvojen tarkkuutta ja koskemattomuutta, hakijan olisi annettava tiedot omistajiensa toiminnasta ja emoyritystensä omistuksesta.
                  
               
                     (4)
                  
                  
                     Hakijan olisi annettava tiedot sen hallintoelinten kokoonpanosta, toiminnasta ja riippumattomuudesta, jotta toimivaltainen viranomainen voi arvioida, varmistaako hallinnointi- ja ohjausjärjestelmä hallinnoijan riippumattomuuden vertailuarvon laskennassa ja eturistiriitojen välttämisen.
                  
               
                     (5)
                  
                  
                     Sen arvioimiseksi, miten eturistiriidat poistetaan tai niitä hallinnoidaan ja niistä ilmoitetaan, hakijan olisi toimitettava toimivaltaiselle viranomaiselle selvitys siitä, miten mahdolliset eturistiriidat tunnistetaan ja kirjataan ja miten niitä hallitaan, vähennetään, estetään ja korjataan.
                  
               
                     (6)
                  
                  
                     Jotta toimivaltaisella viranomaisella olisi mahdollisuus arvioida sisäisen valvontarakenteen sekä valvonta- ja vastuuvelvollisuuskehyksen asianmukaisuutta ja vakautta, hakijana olevan tarjoajan olisi annettava toimivaltaiselle viranomaiselle tiedot vertailuarvon tai vertailuarvoryhmän tarjonnan seurannassa sovelletuista toimintatavoista ja menettelyistä.
                  
               
                     (7)
                  
                  
                     Tunnustusta koskevaan hakemukseen olisi sisällytettävä myös tiedot, joilla osoitetaan, että hakijan tarjoamien vertailuarvojen laskennan perusteena olevien syöttötietojen valvonta on riittävää ja että se takaa kyseisten tietojen edustavuuden, tarkkuuden ja koskemattomuuden.
                  
               
                     (8)
                  
                  
                     Jotta toimivaltainen viranomainen voi arvioida, ovatko hakijan toimittamat vertailuarvot sopivia niiden jatkuvaan tai tulevaan käyttöön unionissa, kun lopullisena tavoitteena on niiden sisällyttäminen asetuksen (EU) 2016/1011 36 artiklan mukaiseen rekisteriin, tunnustusta koskevassa hakemuksessa olisi esitettävä luettelo kaikista hakijan tarjoamista vertailuarvoista, joita käytetään jo unionissa tai joita on tarkoitus käyttää tulevaisuudessa unionissa, ja kuvaus niistä.
                  
               
                     (9)
                  
                  
                     Hakijan tarjoamien vertailuarvojen luonnetta ja ominaispiirteitä koskevat tiedot ovat merkityksellisiä, jotta voidaan osoittaa toimivaltaiselle viranomaiselle, onko asetuksen (EU) 2016/1011 sovellettavien vaatimusten noudattamista arvioitava suhteessa johonkin sovellettavista erityisistä järjestelmistä, säänneltyihin tietoihin perustuviin vertailuarvoihin ja hyödykkeiden vertailuarvoihin, jotka eivät perustu sellaisten tietolähteiden toimittamiin tietoihin, joiden enemmistö on asetuksen (EU) 2016/1011 mukaisia valvottuja yhteisöjä.
                  
               
                     (10)
                  
                  
                     Jos hakija pitää yhtä tai useampaa vertailuarvoaan merkittävänä tai muuna kuin merkittävänä, sen olisi sisällytettävä tunnustusta koskevaan hakemukseen tieto siitä, missä määrin tällaista vertailuarvoa (tällaisia vertailuarvoja) käytetään unionissa, jotta toimivaltainen viranomainen voisi arvioida, onko luokitus merkittäväksi tai muuksi kuin merkittäväksi asianmukainen. Hakijan tarjoamia vertailuarvoja, joita ei vielä käytetä unionissa ja jotka on sisällytetty tunnustusta koskevaan hakemukseen niiden tulevan käytön vuoksi unionissa, pidetään asetuksen (EU) 2016/1011 3 artiklan 1 kohdan 27 alakohdan mukaisesti muina kuin merkittävinä vertailuarvoina.
                  
               
                     (11)
                  
                  
                     Tämä asetus perustuu teknisten sääntelystandardien luonnoksiin, jonka Euroopan arvopaperimarkkinaviranomainen, jäljempänä ’EAMV’, on toimittanut komissiolle.
                  
               
                     (12)
                  
                  
                     EAMV on järjestänyt avoimia julkisia kuulemisia niistä teknisten sääntelystandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä.
                  
               
                     (13)
                  
                  
                     Hallinnoijille olisi annettava tarpeeksi aikaa valmistella hakemuksia ja varmistaa tämän asetuksen sekä liitteessä tarkoitettujen teknisten sääntelystandardien vaatimusten noudattaminen. Sen vuoksi asetusta olisi alettava soveltaa kahden kuukauden kuluttua sen voimaantulosta,
                  
               ON HYVÄKSYNYT TÄMÄN ASETUKSEN:
         
            1 artikla
            Yleiset vaatimukset
            
               1.   Kolmannessa maassa sijaitsevan hallinnoijan on toimitettava liitteessä luetellut tiedot, kun se hakee tunnustusta asetuksen (EU) 2016/1011 32 artiklan mukaisesti.
            
            
               2.   Jos hakija on jättänyt pois joitakin vaadittuja tietoja, hakemukseen on sisällytettävä selvitys siitä, miksi kyseisiä tietoja ei ole annettu.
            
         
         
            2 artikla
            Hakemuksen muoto
            
               1.   Tunnustusta koskeva hakemus on tehtävä viitejäsenvaltion virallisella kielellä tai jollakin sen virallisista kielistä, jollei liitteessä toisin mainita. Liitteessä olevassa 8 kohdassa tarkoitetut asiakirjat on toimitettava kansainvälisellä rahoitusalalla yleisesti käytettävällä kielellä tai viitejäsenvaltion virallisella kielellä tai jollakin sen virallisista kielistä.
            
            
               2.   Tunnustusta koskeva hakemus on toimitettava sähköisillä välineillä tai paperiversiona, jos toimivaltainen viranomainen sen hyväksyy. Kyseisillä sähköisillä välineillä varmistetaan, että tietojen täydellisyys, koskemattomuus ja luottamuksellisuus säilyvät tietojensiirron aikana. Hakijan on varmistettava, että jokaisessa toimitetussa asiakirjassa mainitaan selkeästi, mihin tämän asetuksen vaatimukseen siinä viitataan.
            
         
         
            3 artikla
            Toimintatapoja ja menettelyjä koskevat tiedot
            
               1.   Asetuksen (EU) 2016/1011 vaatimusten noudattamiseksi käyttöön otettujen ja hakemuksessa kuvattujen toimintatapojen ja menettelyjen on sisällettävä tai niihin on liitettävä
               
                           a)
                        
                        
                           tiedot toimintatapojen ja menettelyjen hyväksymisestä ja täytäntöönpanosta vastaavan henkilön tai vastaavien henkilöiden henkilöllisyydestä;
                        
                     
                           b)
                        
                        
                           kuvaus siitä, miten toimintatapojen ja menettelyjen noudattamista seurataan, ja seurannasta vastaavan henkilön tai vastaavien henkilöiden henkilöllisyys;
                        
                     
                           c)
                        
                        
                           kuvaus toimintatapojen ja menettelyjen rikkomisen vuoksi toteutettavista toimenpiteistä.
                        
                     
            
               2.   Jos hakija on konserniin kuuluva yritys, se voi täyttää 1 kohdan vaatimukset toimittamalla konserninsa toimintatavat ja menettelyt, kun ne koskevat vertailuarvojen tarjontaa.
            
         
         
            4 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 25 päivästä tammikuuta 2019.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 171, 29.6.2016, s. 1.
         
            (2)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
      
      
         
            LIITE
            
               Asetuksen (EU) 2016/1011 32 artiklan mukaisessa tunnustusta koskevassa hakemuksessa toimitettavat tiedot
            
            
               A JAKSO – TARJOAJANA OLEVAN HENKILÖN JA SEN UNIONISSA OLEVAN LAILLISEN EDUSTAJAN TIEDOT
            
            1.   YLEISET TIEDOT
            
                        a)
                     
                     
                        Hakijan täydellinen nimi ja oikeushenkilötunnus (LEI).
                     
                  
                        b)
                     
                     
                        Sijaintimaan toimipaikan osoite.
                     
                  
                        c)
                     
                     
                        Oikeudellinen asema.
                     
                  
                        d)
                     
                     
                        Verkkosivusto, jos sellainen on.
                     
                  
                        e)
                     
                     
                        Jos hakijaa valvotaan sijaintimaassaan, joka on EU:n ulkopuolella, tiedot sen nykyisestä toimilupatilanteesta, mukaan lukien toiminnot, joita varten sille on myönnetty toimilupa, EU:n ulkopuolisen maan toimivaltaisen viranomaisen nimi ja osoite sekä linkki tällaisen toimivaltaisen viranomaisen rekisteriin, jos se on saatavilla; jos valvonnasta vastaa useampi kuin yksi viranomainen, on annettava yksityiskohtaiset tiedot niiden vastuualueista.
                     
                  
                        f)
                     
                     
                        Kuvaus hakijan EU:n jäsenvaltioissa ja EU:n ulkopuolisissa maissa harjoittamista, vertailuarvojen tarjonnan kannalta merkityksellisistä toiminnoista, jotka voivat olla EU:n tai EU:n ulkopuolisen finanssialan sääntelyn piiriin kuuluvia tai muita toimintoja. Lisäksi kuvaus siitä, missä näitä toimintoja harjoitetaan.
                     
                  
                        g)
                     
                     
                        Jos hakija kuuluu konserniin, sen konsernirakenne sekä omistuskaavio, josta käyvät ilmi emoyrityksen ja tytäryritysten väliset yhteydet. Kaaviossa olevat yritykset ja tytäryritykset on yksilöitävä niiden täydellisellä nimellä, yhtiömuodolla sekä sääntömääräisen kotipaikan ja päätoimipaikan osoitteella.
                     
                  
                        h)
                     
                     
                        Oma ilmoitus hyvästä maineesta, mukaan lukien seuraavat tiedot soveltuvin osin:
                        
                                    i)
                                 
                                 
                                    aiemmin suoritettu tai vireillä oleva hakijaan kohdistuva kurinpidollinen tutkinta (paitsi jos tulos on hakijalle vapauttava);
                                 
                              
                                    ii)
                                 
                                 
                                    toimiluvan tai rekisteröinnin epääminen finanssivalvontaviranomaisen toimesta;
                                 
                              
                                    iii)
                                 
                                 
                                    toimiluvan tai rekisteröinnin peruuttaminen finanssivalvontaviranomaisen toimesta.
                                 
                              
                  2.   VIITEJÄSENVALTIOSSA OLEVA LAILLINEN EDUSTAJA
            
                        a)
                     
                     
                        Viitejäsenvaltion valintaa tukeva dokumentoitu näyttö soveltamalla asetuksen (EU) 2016/1011 32 artiklan 4 kohdassa säädettyjä perusteita.
                     
                  
                        b)
                     
                     
                        Asetuksen (EU) 2016/1011 32 artiklan 3 kohdan mukaisen viitejäsenvaltioon sijoittautuneen laillisen edustajan osalta sen
                        
                                    i)
                                 
                                 
                                    täydellinen nimi;
                                 
                              
                                    ii)
                                 
                                 
                                    tehtävänimike, kun on kyse luonnollisesta henkilöstä, ja yhtiömuoto, kun on kyse oikeushenkilöstä;
                                 
                              
                                    iii)
                                 
                                 
                                    yhtiöjärjestys tai muut perustamisasiakirjat, jos kyseessä on oikeushenkilö, ja selvitys siitä, valvooko valvontaviranomainen sitä;
                                 
                              
                                    iv)
                                 
                                 
                                    osoite;
                                 
                              
                                    v)
                                 
                                 
                                    sähköpostiosoite;
                                 
                              
                                    vi)
                                 
                                 
                                    puhelinnumero;
                                 
                              
                                    vii)
                                 
                                 
                                    kirjallinen vahvistus laillisen edustajan valtuudesta toimia hakijan puolesta asetuksen (EU) 2016/1011 32 artiklan 3 kohdan mukaisesti;
                                 
                              
                                    viii)
                                 
                                 
                                    tiedot laillisen edustajan suorittamasta valvontatoiminnosta, joka liittyy niiden vertailuarvojen tarjontaan, joita voidaan käyttää unionissa;
                                 
                              
                                    ix)
                                 
                                 
                                    laillisen edustajan yhteyshenkilön nimi, tehtävänimike, osoite, sähköpostiosoite ja puhelinnumero.
                                 
                              
                  3.   ORGANISAATIORAKENNE JA HALLINTO
            
                        a)
                     
                     
                        Sisäinen organisaatiorakenne: ylin johto, toimivan johdon komiteat, valvontatoiminto ja kaikki muut organisaation sisäiset elimet, jotka toimivat merkittävissä johtotehtävissä vertailuarvon tarjonnan yhteydessä, mukaan lukien niiden
                        
                                    i)
                                 
                                 
                                    tehtävänmääritys tai sitä koskeva yhteenveto; ja
                                 
                              
                                    ii)
                                 
                                 
                                    velvollisuus noudattaa hallinnointikoodia tai vastaavia määräyksiä.
                                 
                              
                  
                        b)
                     
                     
                        Menettelyt, joilla varmistetaan, että hallinnoijan työtekijöillä ja muilla luonnollisilla henkilöillä, joiden palvelut ovat hallinnoijan käytettävissä tai määräysvallassa ja jotka osallistuvat suoraan vertailuarvon tarjontaan, on tarvittavat taidot, tiedot ja kokemus heille annettujen tehtävien hoitamiseksi ja että he toimivat asetuksen (EU) 2016/1011 4 artiklan 7 kohdan säännöksiä noudattaen.
                     
                  
                        c)
                     
                     
                        Vertailuarvon tarjontaan osallistuvien työntekijöiden lukumäärä (määräaikaiset ja vakituiset työntekijät).
                     
                  4.   ETURISTIRIIDAT
            
                        a)
                     
                     
                        Toimintatavat ja menettelyt seuraavien kysymysten ratkaisemista varten:
                        
                                    i)
                                 
                                 
                                    miten nykyiset ja mahdolliset tulevat eturistiriidat tunnistetaan ja kirjataan ja miten niitä hallitaan, vähennetään, estetään tai korjataan;
                                 
                              
                                    ii)
                                 
                                 
                                    hakijaan tai tiettyyn hakijan tarjoamaan vertailuarvoon, jota voidaan käyttää unionissa, liittyvät tilanteet, joissa voi todennäköisimmin syntyä eturistiriitoja: esimerkiksi kun vertailuarvon määrittämisprosessissa käytetään asiantuntemukseen perustuvaa päättelyä tai harkintavaltaa, kun hakija on samassa konsernissa vertailuarvon käyttäjänä ja kun tarjoaja on yksi toimija markkina- tai taloustilanteessa, jota vertailuarvolla pyritään mittaamaan.
                                 
                              
                  
                        b)
                     
                     
                        Vertailuarvoa tai vertailuarvoryhmää koskeva luettelo, jossa mainitaan kaikki olennaiset tunnistetut eturistiriidat sekä niiden vähentämiseen tähtäävät toimenpiteet.
                     
                  
                        c)
                     
                     
                        Palkka- ja palkkiopolitiikan rakenne: näissä tiedoissa on täsmennettävä, mitä perusteita käytetään niiden henkilöiden palkkojen ja palkkioiden määrittämisessä, jotka osallistuvat suoraan tai välillisesti vertailuarvojen tarjontaan.
                     
                  5.   SISÄINEN VALVONTARAKENNE, VALVONTA- JA VASTUUVELVOLLISUUSKEHYS
            
                        a)
                     
                     
                        Vertailuarvon tai vertailuarvoryhmän tarjonnan seurannassa sovellettavat toimintatavat ja menettelyt muun muassa seuraavien osa-alueiden osalta:
                        
                                    i)
                                 
                                 
                                    tietotekniikkajärjestelmät;
                                 
                              
                                    ii)
                                 
                                 
                                    riskienhallinta ja siihen liittyen kuvaus riskeistä, joita voi syntyä ja jotka voivat vaikuttaa tarjottujen vertailuarvojen tarkkuuteen, koskemattomuuteen ja edustavuuteen tai tarjontatoiminnan jatkuvuuteen, sekä riskien vähentämiseen tähtäävät toimenpiteet;
                                 
                              
                                    iii)
                                 
                                 
                                    asetuksen (EU) 2016/1011 5 artiklassa kuvatun ja tapauksen mukaan asetuksen (EU) 2016/1011 5 artiklan 5 kohdan nojalla hyväksytyissä teknisissä sääntelystandardeissa (1), vastaavissa rahoitusalan vertailuarvoja koskevissa periaatteissa, joista kansainvälinen arvopaperimarkkinavalvojien yhteisö (IOSCO) sopi 17. heinäkuuta 2013, jäljempänä ’rahoitusalan vertailuarvoja koskevat IOSCO:n periaatteet’, tai öljyn hintaraportteja laativia toimistoja koskevissa periaatteissa, joista IOSCO sopi 5. lokakuuta 2012, jäljempänä ’öljyn hintaraportteja laativia yhteisöjä koskevat IOSCO:n periaatteet’, tarkennetun valvontatoiminnon rakenne, tehtävät ja toiminta mukaan lukien valvontatoimintoon kuuluvien henkilöiden nimittämistä, sijaistamista tai erottamista koskevat menettelyt;
                                 
                              
                                    iv)
                                 
                                 
                                    tapauksen mukaan asetuksen (EU) 2016/1011 6 artiklassa, vastaavissa rahoitusalan vertailuarvoja koskevissa IOSCO:n periaatteissa tai öljyn hintaraportteja laativia yhteisöjä koskevissa IOSCO:n periaatteissa selostetun valvontakehyksen rakenne, tehtävät ja toiminta, mukaan lukien kehyksestä vastaavien henkilöiden nimittämistä, sijaistamista tai erottamista koskevat menettelyt;
                                 
                              
                                    v)
                                 
                                 
                                    tapauksen mukaan asetuksen (EU) 2016/1011 7 artiklassa, vastaavissa rahoitusalan vertailuarvoja koskevissa IOSCO:n periaatteissa tai öljyn hintaraportteja laativia yhteisöjä koskevissa IOSCO:n periaatteissa kuvatun vastuuvelvollisuuskehyksen rakenne, tehtävät ja toiminta, mukaan lukien kehyksestä vastaavien henkilöiden nimittämistä, sijaistamista tai erottamista koskevat menettelyt.
                                 
                              
                  
                        b)
                     
                     
                        Vertailuarvon väliaikaista määrittämistä ja julkaisemista koskevat valmiussuunnitelmat.
                     
                  
                        c)
                     
                     
                        Menettelyt, joilla johtajat, työntekijät ja muut luonnolliset henkilöt, joiden palvelut on asetettu tarjoajan käyttöön tai valvontaan, raportoivat sisäisesti asetuksen (EU) 2016/1011 rikkomisista.
                     
                  6.   ULKOISTAMINEN
            Jos jokin vertailuarvon tai vertailuarvoryhmän tarjontaprosessiin kuuluva osa ulkoistetaan, ilmoitetaan seuraavat tiedot:
            
                        a)
                     
                     
                        ulkoistamisjärjestelyt, palvelutasosopimukset mukaan luettuina, joihin sisältyy näyttö tapauksen mukaan asetuksen (EU) 2016/1011 10 artiklan, rahoitusalan vertailuarvoja koskevien IOSCO:n periaatteiden tai öljyn hintaraportteja laativia yhteisöjä koskevien IOSCO:n periaatteiden noudattamisesta;
                     
                  
                        b)
                     
                     
                        ulkoistettuja toimintoja koskevat yksityiskohtaiset tiedot, paitsi jos tiedot sisältyvät jo asianomaisiin sopimuksiin;
                     
                  
                        c)
                     
                     
                        ulkoistettujen toimintojen valvontaa koskevat toimintatavat ja menettelyt, paitsi jos tiedot sisältyvät jo asianomaisiin sopimuksiin.
                     
                  7.   IOSCO:N PERIAATTEIDEN NOUDATTAMINEN
            
                        a)
                     
                     
                        Riippumattoman ulkoisen auditoijan tekemä arvio siitä, missä määrin hallinnoija on noudattanut tapauksen mukaan kansainvälisen arvopaperimarkkinavalvojien yhteisön (IOSCO) 17. heinäkuuta 2013 sopimia rahoitusalan vertailuarvoja koskevia IOSCO:n periaatteita tai IOSCO:n 5. lokakuuta 2012 sopimia öljyn hintaraportteja laativia yhteisöjä koskevia IOSCO:n periaatteita, jos kyseinen arvio on saatavilla;
                     
                  
                        b)
                     
                     
                        Tapauksissa, joissa hakijaa valvotaan, EU:n ulkopuolisen maan, jossa hakija sijaitsee, toimivaltaisen viranomaisen antama todistus a alakohdassa tarkoitettujen IOSCO:n periaatteiden noudattamisesta, jos se on saatavilla.
                     
                  8.   MUUT TIEDOT
            
                        a)
                     
                     
                        Hakija voi toimittaa hakemukseensa liittyviä lisätietoja, jotka se katsoo tarpeellisiksi.
                     
                  
                        b)
                     
                     
                        Hakijan on toimitettava nämä tiedot sillä tavalla ja siinä muodossa kuin toimivaltainen viranomainen edellyttää.
                     
                  
               B JAKSO – VERTAILUARVOJA KOSKEVAT TIEDOT
            
            9.   KUVAUS UNIONISSA MAHDOLLISESTI KÄYTETTÄVISTÄ NYKYISISTÄ TAI TULEVISTA VERTAILUARVOISTA TAI VERTAILUARVORYHMISTÄ
            
                        a)
                     
                     
                        Luettelo, joka sisältää kaikki hakijan tarjoamat vertailuarvot, joita jo käytetään unionissa, sekä niiden kansainväliset arvopaperien tunnusnumerot (ISIN), jos ne ovat saatavilla.
                     
                  
                        b)
                     
                     
                        Kuvaus tarjotusta vertailuarvosta tai vertailuarvoryhmästä, jota jo käytetään unionissa, mukaan lukien kuvaus kohteena olevasta markkina- tai taloustilanteesta, jota vertailuarvolla tai vertailuarvoryhmällä pyritään mittaamaan, sekä tiedot kuvauksen laatimiseen käytetyistä lähteistä, ja kuvaus tämän vertailuarvon tai vertailuarvoryhmän mahdollisista tietolähteistä.
                     
                  
                        c)
                     
                     
                        Luettelo, joka sisältää kaikki vertailuarvot, jotka on tarkoitettu markkinoitavaksi niiden käyttämiseksi unionissa ja niiden ISIN-tunnukset, jos ne ovat käytettävissä.
                     
                  
                        d)
                     
                     
                        Kuvaus vertailuarvosta tai vertailuarvoryhmästä, joka on tarkoitettu markkinoitavaksi sen käyttämiseksi unionissa, mukaan lukien kuvaus kohteena olevasta markkina- tai taloustilanteesta, jota vertailuarvolla tai vertailuarvoryhmällä pyritään mittaamaan, sekä tiedot kuvauksen laatimiseen käytetyistä lähteistä, ja kuvaus tämän vertailuarvon tai vertailuarvoryhmän mahdollisista tietolähteistä.
                     
                  
                        e)
                     
                     
                        Kaikki asiakirjatodisteet siitä, että b ja d alakohdassa kuvattua vertailuarvoa tai vertailuarvoryhmää voidaan pitää asetuksen (EU) 2016/1011 3 artiklan 1 kohdan 24 alakohdan määritelmän mukaisena säänneltyihin tietoihin perustuvana vertailuarvona ja että se on näin ollen oikeutettu saman asetuksen 17 artiklan 1 kohdassa lueteltuihin poikkeuksiin.
                     
                  
                        f)
                     
                     
                        Kaikki asiakirjatodisteet siitä, että b ja d alakohdassa kuvattua vertailuarvoa tai vertailuarvoryhmää voidaan pitää asetuksen (EU) 2016/1011 3 artiklan 1 kohdan 23 alakohdan määritelmän mukaisena hyödykkeiden vertailuarvona ja että se ei perustu sellaisten tietolähteiden toimittamiin tietoihin, joiden enemmistö on valvottuja yhteisöjä, sekä kaikki todisteet asetuksen 19 artiklassa ja liitteessä II tai vastaavien öljyn hintaraportteja laativia yhteisöjä koskevissa IOSCO:n periaatteissa vahvistettujen erityisjärjestelmää koskevien vaatimusten täytäntöönpanosta.
                     
                  
                        g)
                     
                     
                        Kaikki asiakirjatodisteet siitä, että b ja d alakohdassa kuvattua vertailuarvoa tai vertailuarvoryhmää voidaan pitää asetuksen (EU) 2016/1011 3 artiklan 1 kohdan 22 alakohdan määritelmän mukaisena korkokantojen vertailuarvona sekä kaikki todisteet asetuksen 18 artiklassa ja liitteessä I vahvistettujen erityisjärjestelmää koskevien erityisten vaatimusten täytäntöönpanosta.
                     
                  
                        h)
                     
                     
                        Kaikki asiakirjatodisteet siitä, että b alakohdassa kuvattua vertailuarvoa tai vertailuarvoryhmää käytetään unionin alueella siinä määrin, että tätä vertailuarvoa tai kaikkia kyseiseen vertailuarvoryhmään sisällytettyjä vertailuarvoja voidaan pitää merkittävinä vertailuarvoina, sellaisina kuin ne on määritelty asetuksen (EU) 2016/1011 3 artiklan 1 kohdan 26 alakohdassa, tai muina kuin merkittävänä vertailuarvoina, sellaisina kuin ne on määritelty asetuksen (EU) 2016/1011 3 artiklan 1 kohdan 27 alakohdassa. Toimitettavat tiedot on määritettävä mahdollisuuksien mukaan komission delegoidun asetuksen (EU) 2018/66 (2) säännösten perusteella EU:n ulkopuolisten maiden vertailuarvoihin viittaavien muiden rahoitusvälineiden kuin johdannaisten nimellismäärän, johdannaisten nimellismäärän ja sijoitusrahastojen varojen nettoarvon arvioimiseksi unionissa, myös silloin kun vertailuarvoon viitataan välillisesti vertailuarvojen yhdistelmässä.
                     
                  
                        i)
                     
                     
                        Syyt siihen, miksi hallinnoija soveltaa vertailuarvoon asetuksen (EU) 2016/1011 25 artiklan 1 kohdassa lueteltuja poikkeuksia merkittävien vertailuarvojen osalta ja 26 artiklan 1 kohdassa tarkoitettuja poikkeuksia muiden kuin merkittävien vertailuarvojen osalta; tiedot on esitettävä mahdollisuuksien mukaan asetuksen (EU) 2016/1011 25 artiklan 8 kohdan ja 26 artiklan 5 kohdan nojalla hyväksytyissä teknisissä täytäntöönpanostandardeissa (3) säädetyn muodon perusteella.
                     
                  
                        j)
                     
                     
                        Tiedot toimenpiteistä, joilla käsitellään vertailuarvon määrittämiseen tai julkaisemiseen liittyviä oikaisuja.
                     
                  
                        k)
                     
                     
                        Tapauksen mukaan tiedot asetuksen (EU) 2016/1011 28 artiklan 1 kohdan tai vastaavien rahoitusalan vertailuarvoja koskevien IOSCO:n periaatteiden tai öljyn hintaraportteja laativia yhteisöjä koskevien IOSCO:n periaatteiden mukaisesta menettelystä, joka tarjoajan on toteutettava vertailuarvon tai vertailuarvoryhmän muutosten tai lakkaamisen yhteydessä.
                     
                  10.   SYÖTTÖTIEDOT JA MENETELMÄT
            
                        a)
                     
                     
                        Kunkin vertailuarvon tai vertailuarvoryhmän osalta toimintatavat ja menettelyt, joita sovelletaan syöttötietoihin, mukaan lukien
                        
                                    i)
                                 
                                 
                                    käytettävien syöttötietojen tyyppi, käytön ensisijaisuusjärjestys ja mahdollinen harkintavallan tai asiantuntemukseen perustuvan päättelyn käyttö;
                                 
                              
                                    ii)
                                 
                                 
                                    kaikki menettelyt, joilla varmistetaan syöttötietojen riittävyys, asianmukaisuus ja todennettavuus;
                                 
                              
                                    iii)
                                 
                                 
                                    perusteet, joilla määritetään, kuka saa toimittaa syöttötietoja hallinnoijalle, ja tietolähteiden valintaprosessi;
                                 
                              
                                    iv)
                                 
                                 
                                    tietolähteen syöttötietojen arviointi ja syöttötietojen validointiprosessi.
                                 
                              
                  
                        b)
                     
                     
                        Kunkin vertailuarvon tai vertailuarvoryhmän osalta seuraavat menetelmiä koskevat tiedot:
                        
                                    i)
                                 
                                 
                                    menetelmiä koskeva kuvaus, jossa korostetaan menetelmien keskeisiä osatekijöitä; kuvauksesta säädetään asetuksen (EU) 2016/1011 13 artiklassa, ja siitä on annettu tarkentavia säännöksiä asetuksen (EU) 2016/1011 13 artiklan 3 kohdan nojalla hyväksytyissä teknisissä sääntelystandardeissa (4);
                                 
                              
                                    ii)
                                 
                                 
                                    toimintatavat ja menettelyt muun muassa seuraavien osa-alueiden osalta:
                                    
                                                —
                                             
                                             
                                                menetelmien validointia ja uudelleentarkastelua varten toteutetut toimenpiteet, mukaan lukien mahdolliset suoritetut kokeet tai toteumatestaukset;
                                             
                                          
                                                —
                                             
                                             
                                                konsultointimenettely, joka koskee kaikkia menetelmiin ehdotettuja olennaisia muutoksia.
                                             
                                          
                              
                  
               (1)  Komission delegoitu asetus (EU) 2018/1637, annettu 13 päivänä heinäkuuta 2018, Euroopan parlamentin ja neuvoston asetuksen (EU) 2016/1011 täydentämisestä valvontatoimintoa koskevia menettelyjä ja ominaisuuksia koskevilla teknisillä sääntelystandardeilla (katso tämän virallisen lehden sivu 1).
            
               (2)  Komission delegoitu asetus (EU) 2018/66, annettu 29 päivänä syyskuuta 2017, Euroopan parlamentin ja neuvoston asetuksen (EU) 2016/1011 täydentämisestä määrittämällä, miten muiden rahoitusvälineiden kuin johdannaisten nimellismäärä, johdannaisten nimellismäärä ja sijoitusrahastojen varojen nettoarvo on laskettava (EUVL L 12, 17.1.2018, s. 11).
            
               (3)  Komission täytäntöönpanoasetus (EU) 2018/1106 annettu 8 päivänä elokuuta 2018, vaatimustenmukaisuusvakuutuksen, joka merkittävien ja muiden kuin merkittävien vertailuarvojen hallinnoijien on julkistettava ja pidettävä ajan tasalla, malleja koskevista Euroopan parlamentin ja neuvoston asetuksen (EU) 2016/1011 mukaisista teknisistä täytäntöönpanostandardeista (EUVL L 202, 9.8.2018, s. 9).
            
               (4)  Komission delegoitu asetus (EU) 2018/1641, annettu 13 päivänä heinäkuuta 2018, Euroopan parlamentin ja neuvoston asetuksen (EU) 2016/1011 täydentämisestä teknisillä sääntelystandardeilla niiden tietojen määrittämiseksi, jotka kriittisten tai merkittävien vertailuarvojen hallinnoijien on toimitettava vertailuarvon määrittämisessä käytetyistä menetelmistä, menetelmien sisäisestä arvioinnista ja hyväksymisestä ja olennaisten menetelmämuutosten tekemisessä sovellettavista menettelyistä (katso tämän virallisen lehden sivu 21).